**[Ένα γράμμα για τον Άϊ- Βασίλη](http://snipiagogio.blogspot.gr/2010/11/blog-post_21.html)**

[**http://snipiagogio.blogspot.gr/**](http://snipiagogio.blogspot.gr/)



  **Σκηνή πρώτη**
*(Ακούγεται ζωηρή μουσική και στη σκηνή μπαίνει ο  Αϊ Βασίλης κρατώντας το σάκο του γεμάτο παιχνίδια  μαζί με ένα νανάκι. Είναι έτοιμοι για το μακρινό του ταξίδι, όταν ξαφνικά ένα νανάκι βοηθός του φέρνει ένα γράμμα…)*

***Αϊ Βασίλης:***

Μπήκαν και τα τελευταία

δώρα μέσα στα κουτιά

και  νομίζω πως ειν΄ ώρα

να τα πάρουν τα παιδιά!

***1ο νανάκι βοηθός:***

Ετοιμάσου για να φύγεις

κι έχεις δρόμο να διασχίσεις

και σε ένα μόνο  βράδυ

όλους να   ευχαριστήσεις!

***Αϊ Βασίλης***:

Φεύγω ευθύς αμέσως τώρα

να μοιράσω όλα τα δώρα.

**Σκηνή Δεύτερη**

*( Ετοιμάζονται να φύγουν όμως εκείνη τη στιγμή μπαίνουν τρέχοντας στη σκηνή τα νανάκια βοηθοί κρατώντας στα χέρια τους ένα γράμμα…)*
*Μουσική- μικρό χορευτικό*

***2ο νανάκι βοηθός:***

Ε! στάσου λίγο  Αϊ Βασίλη

και μην είσαι βιαστικός

κι ένα τελευταίο γράμμα

έπεσε σαν κεραυνός

γράφει επάνω «κατεπείγον»

μάλλον θα ναι σοβαρό,

κάποιο ίσως σου ζητάει

κάτι εξαιρετικό!

***3ο νανάκι βοηθός:***

Στάσου να σου το διαβάσουμε

και να φέρω ένα κουτί

να τυλίξουμε το δώρο

και να φύγει η αποστολή.

*(Το τρίτο νανάκι ψάχνει για κουτί, ενώ πριν δίνει το γράμμα στο επόμενο νανάκι, για να το διαβάσει...)*

***4ο νανάκι βοηθός:***

«Αγαπημένε μου Άγιε Βασίλη

Πρέπει να στο ομολογήσω

 πως ίσως άργησα λιγάκι

το γράμμα μου αυτό

να στο ταχυδρομήσω

μα δε φταίω τόσο εγώ

όσο ο ύπνος που με πήρε

κι έχασα τον ταχυδρόμο

το πρωί πριν τις οχτώ…

*(συνεχίζει το επόμενο νανάκι...)*

***5ο νανάκι βοηθός:***

Τώρα που θα κατεβαίνεις

το ταξίδι σου στη γη

μία κούκλα αγαπημένη

να μου φέρεις στο κουτί

θέλω όμορφη να είναι

με γαλάζιο φουστανάκι

λουστρινένια παπουτσάκια

και κατάξανθο μαλλάκι.

*(συνεχίζει το επόμενο νανάκι...)*

***6ο νανάκι βοηθός:***

Θέλω ακόμη να μιλάει

να γελά να τραγουδάει

κι όταν λίγο την κουρδίσω

να μπορεί να περπατάει

σε φιλάω για την ώρα

και να μην ξεχάσεις πως

το δωράκι σου αυτό

περιμένω πως και πως!!»

***΄Αι Βασίλης:***

-Μία κούκλα κουρδιστή

τρέχω γρήγορα να φέρω

να τη βάλω στο κουτί

για να φύγει η αποστολή.

|  |
| --- |
| http://1.bp.blogspot.com/-Fwr-7TGTOGE/VnqvRfh_bcI/AAAAAAAABFU/vMXWO9db3ZU/s400/61b50f578ea3af1cef760dc4f07d4d6fbd8f547bce313a2de49542bb081a1bb0.jpg |
| η μηχανή των παιχνιδιών |

**Σκηνή τρίτη**
*(Φεύγουν τα νανάκια της 2ης σκηνής,πριν προλάβει να φύγει και ο Αϊ Βασίλης μπαίνουν τα επόμενα νανάκια...)*

***7ο νανάκι βοηθός:***

Για περίμενε Αϊ Βασίλη

δεν είναι εύκολη στιγμή

στο εργαστήρι δεν υπάρχει

ούτε κούκλα , ούτε κουτί!

***8ο  νανάκι βοηθός:***

όλη τη χρονιά δουλεύαν

τα νανάκια να τα φτιάξουν

τα παιχνίδια που ζητήσαν

τα παιδιά να ετοιμάσουν

***9ο νανάκι βοηθός:***

μα δεν έμεινε ούτε ένα

δώρο που να περισσεύει

τα τυλίξαν, τα στολίσαν

κι όλα εδώ στα έχουν φέρει.

***10ο νανάκι βοηθός***

Πρέπει γι αυτό να ανοίξουμε

πάλι τις μηχανές,

την κούκλα για να φτιάξουμε

τα λόγια τι τα θες;

***11ο νανάκι βοηθός:***

Δεν είναι δύσκολο πολύ

να κινήσει η μηχανή

να, πατάμε το κουμπί

και δουλεύει στη στιγμή...

*(Το νανάκι κάνει τις ανάλογες κινήσεις στη μηχανή που είναι πίσω του μα ακούγεται ένας περίεργος θόρυβος)*

μα τι έπαθε και κάνει

ήχο τόσο δυνατό;

τι περίεργο συμβαίνει

δε γυρίζει τον τροχό!

***12ο νανάκι βοηθός:***

Θα ζεστάθηκε πολύ

που όλη τη χρονιά δουλεύει

κι ασταμάτητα γυρίζει

και παιχνίδια μαστορεύει

με ένα ,δυο χτυπηματάκια

σίγουρα θα ξεμπλοκάρει

γιατί ο χρόνος μας πιέζει

κι αντίστροφα μετράει.

 (*Το νανάκι χτυπάει τη μηχανή για να πάρει εμπρός, ακούγεται ήχος  μουσικός μηχανής...)*

***13ο νανάκι βοηθός:***

Επιτέλους ξεκινάει

κι είναι η ώρα για δουλεία

το κουμπί που γράφει «κούκλα»

θα επιλέξω έτσι απλά.

*( Πατάει ένα κουμπί της μηχανής που γραφει επάνω ΚΟΥΚΛΑ…μα αντί για κούκλα βγαίνει από τη μηχανή ένα τρενάκι)*

*Ακούγεται μουσική , βγαίνει με ρυθμικές κινήσεις στη σκηνή το τρενάκι...*

***Τρενάκι:***

-Είμαι ένα μικρό τρενάκι

που ταξίδι ξεκινά

για τη χώρα οπού υπάρχει

κέφι, γέλιο, ξενοιασιά!

***1ο  νανάκι βοηθός:***

-Τι αστείο είναι και τούτο

τι τρενάκι κι όλα αυτά;

μόνο μία κούκλα θέλω

κι ίσως φύγω βιαστικά.

***14ο νανάκι βοηθός:***

-Για να προσπαθήσω εγώ..

θα τραβήξω τον μοχλό

λίγο πιο αριστερά

και μετά τα δυό κουμπιά

*(κάνει τις ανάλογες κινήσεις…μα αντί για κούκλα βγαίνει από τη μηχανή ένα στρατιωτάκι)*

*Ακούγεται μουσική , βγαίνει με ρυθμικές κινήσεις στη σκηνή το στρατιωτάκι...*

***Στρατιωτάκι:***

-Μολυβένιο στρατιωτάκι

είμαι χαμογελαστό

που στη μάχη ή στο παιχνίδι

δεν κουράζομαι λεπτό!

***1ο νανάκι βοηθός:***

-Μα εγώ δεν ζήτησα

κανένα στρατιωτάκι

μόνο μια κούκλα κουρδιστή

και βιάζομαι τόσο πολύ.

*(Μουσική ,μικρό χορευτικό* *από το τρενάκι και το στρατιωτάκι)*

***Στρατιωτάκι:***

-Μία κούκλα  κουρδιστή

θέλεις απ’ τη μηχανή;

και για πες  τότε γιατί

πάτησες λάθος κουμπί;

τι λες να σε βοηθήσουμε

με την επιλογή;

κοίτα λοιπόν προσεχτικά

πίσω απ’ τη μηχανή.

***Τρενάκι:***

 -Βρες το σωστό συνδυασμό

που είναι για τη γιορτή

ψάξε να γράφει το κουμπί

**« Πρωτοχρονιάς παραμονή» .**

 και αμέσως τότε δεν αργεί

να βγει μια κούκλα ζωηρή

που όχι μόνο περπατάει

μα γελά και τραγουδάει!

*(Το 1ο νανάκι τότε κάνει τις σωστές κινήσεις, ακούγεται μουσική και βγαίνει η κούκλα κάνοντας ένα μικρό χορευτικό...)*

***Κούκλα:***

Κούκλα είμαι χαρωπή

και πολύ πολύ ζεστή

μιας κι μόλις φτιάχτηκα

για την αποστολή

και δεν αργώ να ετοιμαστώ

δώρο να γίνω γιορτινό

που ο 'Αϊ Βασίλης θα το στείλει

σε όποιο παιδί θα με χει φίλη.

***Στρατιωτάκι, κούκλα, τρενάκι:***

-Πάμε λοιπόν όλοι μαζί

σε αυτή τη λαμπερή γιορτή

πάμε να δώσουμε χαρά

σε όλου του κόσμου τα παιδιά!

***Νανάκια κι ΄Αϊ –Βασίλης:***

 Τώρα κι εμείς όλοι μαζί

ας κάνουμε από μία ευχή

και αφού είναι η μέρα γιορτινή

σε όλο τον κόσμο θ΄ ακουστεί:

**Χρόνια πολλά, χρόνια καλά**

**σε όλου του κόσμου τα παιδιά!!**

**ΤΕΛΟΣ**

Η ιδέα και τα λόγια είναι από την Νηπιαγωγό Σωτηρία Γεωργοτά.
Τα σκηνικά έγιναν με τη συνεργασία των νηπιαγωγών: Σωτηρία Γεωργοτά, Σοφία Σουλιώτη, Θεοδώρα Κονδύλη